Ok, mamma skal legge bort kameraet. Beklager, to sekunder.
-Hvorfor har du lommetørkle? -Der, ja. Her.
Den er blå og…
-Den er blå og gul! -Hvem er blå og gul?
Jeg setter pris på Ryder Cup og alt det betyr.
Det har brakt en viss mengde intriger til hele sesongen.
Vi burde gjøre det. Gå på scenen som i Dodgeball.
Ryder Cup er den mest intense følelsen vi får i golf.
Med god margin.
Han går inn på første rad, og Matt vil forklare alt på nytt.
Du begynner i den andre.
Det er noe annerledes med det. Det skaper alltid så mye drama.
USA!
Jeg vet ikke om jeg kunne drømt om å være med i Ryder Cup.
Jeg er klar til å vise verden hva jeg kan.
Vi er venner frem til Ryder Cup.
Det er europeere på den ene siden og amerikanere på den andre.
Det er litt rart.
Man kan sammenligne det med MMA-kamper eller noe.
Hva skjer, New York?
Ta vel imot Europas Ryder Cup-lag for 2025.
Og klare til å ta tilbake Ryder Cup,
ta godt imot USAs Ryder Cup-lag for 2025!
USA!
Vi spiller for noe som er mye større enn oss selv.
Det handler om stolthet og arven du etterlater deg.
Det var utrolig!
Mirakelet i Medinah!
Vi skal vinne tilbake Ryder Cup.
Bethpage Black er folkets country club.
Kalt New Yorks hjemmebane.
Denne uka, med deres lidenskap,
skal dere gjøre det til USAs hjemmebane. Takk. Heia USA.
Det føles annerledes i New York.
New York-fansen vil at vi skal vinne.
-Ja! -De er lidenskapelige.
-Vi tar den hjem! -De har ikke noe filter.
Klipp deg, Tommy!
Teletubby!
Europa er en vits!
Det er veldig intenst.
Det er mye press.
Du har 50 000 som heier på deg, eller 50 000 som heier mot deg.
-Kom igjen! -Det er vanskelig.
Det er følelser involvert i hvert slag. Hvert hull.
Det blir stort. Det blir alle Ryder Cupers mor.
Alt de har jobbet for har ledet til dette øyeblikket.
DET SISTE OPPGJØRET
Det er flott å være i New York.
En ny dag gryr på en slagmark ulik noen annen.
Bethpage Black.
FIRE DAGER IGJEN
På søndag vil bare én av to skjebner bli komplett.
Velkommen til den 45. Ryder Cup.
Bethpage Black er virkelig fantastisk.
Den er virkelig slående.
Du får en følelse av hvor stort dette kommer til å bli.
Så stille akkurat nå.
Det er så mye forventning.
Det er spennende å være her
og begynne å føle at det blir en realitet.
Kom hit, så jeg kan snakke med dere.
Vi skal være nådeløse konkurrenter på denne banen.
Det der ute er vår arena.
Dette er det beste laget på planeten akkurat nå.
Vi skal eie det. Vi skal ose selvsikkerhet.
Nå er det vår tur.
Jeg vil at alle skal huske hva som skjedde i Roma.
Gi en applaus til vinnerne av Ryder Cup 2023,
Europa-laget!
USA kommer fra et ydmykende nederlag i Roma for et par år siden.
De er stolte. Verdens beste spillere.
De vil ikke tape igjen, vente to år til, og tape på hjemmebane.
Vi har muligheten til å spille mot dem igjen.
De kommer til denne arenaen. De har ingen steder å gjemme seg.
Ok? Kom hit, alle sammen.
Denne uka er dette vår hjemmebane.
Denne uka er dette banen vi vokste opp på.
USA på tre. Jeg elsker dere.
-Én, to, tre. -USA!
TRENINGSRUNDER
-God morgen. -Hei.
-God morgen. -God morgen.
-Skal vi ha på oss caps i år? -Vet du hva? Jeg vet ikke.
-Noen ganger, tror jeg. -La meg prøve din.
Vi har samme størrelse.
Når du har vunnet en Ryder Cup, vil du aldri ikke vinne en Ryder Cup.
Vi har elleve av de samme tolv gutta som vi hadde i forrige Ryder Cup.
Vi har WhatsApp-gruppen fra Roma.
Jeg tror det blir en stor fordel
å ha den kontinuiteten og en gjentakende kaptein.
-New York-t-bane-vibber. -Bestilte du dem?
Ja. Jeg vet ikke.
Jeg ba dem lage noe kult. Det ble dette.
-Ok. Trenger litt kaffe nå. -Bare en kaffe til.
Jeg er så stolt over å ha spilt fire Ryder Cuper.
Jeg prøver å være en god lagkamerat.
Det som ville gjort meg mest glad, bortsett fra at laget vinner,
er hvis en av lagkameratene blir spurt om det,
og sier: "Tommy var en enestående lagkamerat."
Jeg liker ikke å snakke om meg selv.
Men jeg tror jeg er et slags lim for hele laget.
Folk ler. Jeg er alltid på lagrommet. Jeg legger meg sist og står opp først.
Jeg elsker å være der og å være rundt folk.
Dette er definitivt det mest sammensveisede laget noensinne.
Og den fortroligheten vi har med hverandre gjør at vi kan fokusere på jobben.
-Alt bra, Joe? -Vi må ikke tenke på kjemi eller samhold.
Laget er klart. Kom igjen.
Ok, kast!
Kast.
Du får ett gratis. Jeg står stille.
-Ikke jeg heller. -Kast.
-Nei. Hvor som helst. -Ballene hans.
-Vi må flytte oss. -Noen må kaste ballen.
-Du får sikkert et skudd. -Herregud, mann!
Så hardt!
Bruk den, Scottie!
Ok. Vi er klare for bildene.
Lagene er veldig forskjellige.
USA har seks nykommere av tolv,
så halve laget har aldri spilt i et slikt miljø før.
I de siste Ryder Cupene har man følt
at europeerne er bedre fordi de passer bedre sammen.
Amerikanerne må finne en måte å snu det på.
Å ta tolv menn som bare spiller en individuell sport
og bare passer på seg selv, og få dem til å spille på et lag
i et av de mest intense miljøene i hele golfen.
Fy søren!
Herregud!
Jeg er så spent.
Jeg vil ikke si at jeg er nervøs.
Jeg er mer spent og klar for å begynne.
Ja.
Det blir fantastisk å få råd fra de andre.
Lære hvordan andre legger opp strategien.
Hvordan de tenker før ulike slag.
Ben, Cam og jeg vet at vi er nybegynnere,
så vi passer på hverandre. Vi pusher hverandre litt mer.
Jeg er ganske nervøs. Jeg vil at spillet skal sitte.
Jeg vil være trygg.
For det er flere å skuffe enn bare meg selv denne uka.
Drømte du om å spille i Ryder Cup? Hadde du troen på at det kunne skje?
Ja, jeg så på Ryder Cup da jeg vokste opp.
Drømte jeg om å være på et lag? Nei.
Og det tror jeg skyldes manglende tro på meg selv.
Da jeg fikk min første datter,
var yndlingssangen hennes "Let It Go", og jeg prøver å leve etter det.
Kan du synge den for oss?
Let it go!
-Herregud. Bra. -Mange nye på laget.
Men USA har en utrolig, dyktig og talentfull tropp.
De har Schauffele, som har vunnet to majors.
De har verdens beste spiller, Scottie Scheffler.
Vi er et veldig dyktig lag. Et veldig sultent lag.
Bra, JT.
USAS VISEKAPTEIN
Sju av de åtte beste på verdensrankingen er amerikanere.
Med hjemmebanefordel tror jeg de er favoritter.
Bryson!
Ryder Cup er alltid konkurransepreget,
men siden 2014 har hjemmelaget vunnet alle Ryder Cupene.
En av grunnene til det er at hjemmekapteinen kan sette opp banen.
Og publikum.
Ja!
Er publikum på din side, merkes det godt. Du føler energien. De heier.
New York-fans er utrolige.
Jeg er så glad for muligheten
til å forhåpentligvis gjøre dem gira og spent på det som kommer.
USA!
Scottie!
En av de største prestasjonene er å vinne en Ryder Cup borte.
Fansen er høylytt, alle forventer at det blir livlig.
Heia Europa!
Det er New York, ikke sant?
Vi vet hvor høylytte de kan bli. Entusiastiske.
Det gjør det ekstra utfordrende for oss.
Men vi har superstjerner på laget.
De har vært i det miljøet før.
Dette blir min sjuende Ryder Cup. Jeg er veldig stolt av det.
Rory og jeg er de eneste på laget som har vunnet på bortebane.
Det er sjelden.
Å vinne en bortekamp for begge lag
har vært en utfordring de siste tiårene,
så vi ser alle etter en fordel.
Hvilke råd har du gitt de yngre gutta?
Jeg er heldig. Jeg får støtte overalt når jeg spiller,
og det blir litt annerledes for meg denne uka.
Man må finne balansen
og bruke energien fra publikum til å styrke spillet.
Men det er utfordringen med å spille borte.
ÅPNINGSFEST
-Hallo. -Hei! Hvordan går det?
-Herregud! -Jeg elsker dette.
-Hva? -Venter på daten.
-Ok. Stemmer. -Hva enn du sier.
Å se alle disse planene som du har jobbet med i månedsvis
bli til virkelighet, er helt fantastisk.
Alle sammen, se hit. Én, to, tre. Bra.
En gang til. Én, to, tre. Bra.
Etter den jobben de gjorde i Italia,
tror jeg det er mye press på dem som verter.
Og jeg tror de bryr seg mye om å gjøre en god jobb for USA.
Og siste for meg. Én, to, tre. Tusen takk.
-Jeg løy. Ett til. -Ok.
Det er så spesielt.
Ingen kan forstå hvor mye arbeid, tid og ofring…
Å gå glipp av barnebursdager og gå i bryllup alene i så mange år.
Å kunne slappe av og feire at man er der.
"Ok, dette er grunnen."
-Skal vi gå? -Ja. Ferdig. Takk.
-Takk. -Takk.
FØRSTE RUNDE
FREDAG 04:45
USA!
Heia USA, baby! Kom igjen!
Velkommen til noe du ikke finner maken til i sporten.
Spenningen i forkant har vært enorm.
50 000 fans forventes der hver dag.
De sto i kø før solen sto opp.
Scottie Scheffler
Det er den største begivenheten i golf.
De to første dagene er lagkamper.
Disse gutta spiller alene hele året, men nå må de ha en partner.
Et viktig valg for kapteinen.
Fyrverkeri i første kamp
med Bryson DeChambeau og Justin Thomas
mot Tyrrell Hatton og Jon Rahm.
Kapteinen må treffe på kjemi, og det må også gi mening statistisk sett.
Spillestilen og personlighetene må passe sammen.
-Vet du hvem som slår først? -Nei. Jeg tror det er Bryson.
Bryson, første utslag, driver greenen.
-Ja, det… -Selvsagt.
Bryson må slå det første slaget.
Statistisk sett er det bedre om han slår på partallshullene.
Du er for opptatt av tall, Luke. Dette er Ryder Cup. Glem tallene.
Den første teen i Ryder Cup.
På Long Island, femti kilometer øst for Times Square,
er Bethpage Black, folkets country club, klar.
-Kom igjen, Bobby. -Denne tar vi!
Lag mer lyd! Dere blir overdøvet!
Kom igjen!
Så snart Ryder Cup-uka begynner, er det oss mot dem.
Og vinneren tar alle poengene.
Det er 28 matcher over tre dager, og dermed 28 poeng å vinne.
Alle kampene er én mot én, og hver kamp er verdt ett poeng,
eller et halvt poeng til hvert lag ved uavgjort.
Fordi Europa er regjerende mester,
trenger de bare 14 poeng for å beholde Ryder Cup,
mens USA trenger 14,5 poeng for å ta den fra dem.
USA!
God morgen og velkommen til den første dagen av den 45. Ryder Cup.
Dette er kamp nummer én.
Bryson DeChambeau og Justin Thomas møter Jon Rahm og Tyrrell Hatton.
Bare du og jeg.
Ta alle følelsene du har, og skru volumet opp til elleve.
Den havner i roughen.
Nå på teen: Bryson DeChambeau.
Keegan Bradley ville starte med et smell.
Det er Bryson DeChambeau.
En fulltreffer.
-Det er perfekt. -Se på det.
Slik får man publikum med seg.
USA!
For en åpning for Team USA.
USA!
Så langt har dette hullet gått akkurat som USA har ønsket.
Dette er for prikken over i-en, å lede med ett poeng etter første hull.
I hullet!
For en start.
Det var det de ville.
Akkurat som planlagt av kaptein Keegan Bradley.
USA leder med ett.
Rory!
På PGA TOUR-arrangementer
er McIlroy og Tommy Fleetwood veldig populære.
Ikke denne uken.
Tommy.
Fortsett.
Strålende.
Og det har de vært så langt.
McIlroy.
Kan vinne hullet.
For et lag de to har vært.
Første kamp kan være i fare for amerikanerne.
Den gikk til venstre, så Europa kan ta ledelsen i første kamp.
Rahm setter den. Europa tar ledelsen.
Europa har mest flyt i den første kampen.
De har tatt lufta ut av publikum tidlig.
Jeg forventet ikke at dag én skulle gå sånn.
Det er selvsagt ikke over.
Det er bare ikke sånn man håper dag én går i Amerika, i New York.
Justin Thomas nå. Har blitt kalt hjertet på Team USA.
De trenger en hjertestarter nå.
Det var det.
Vi trengte den.
For et støt for Luke Donald.
Søren, så kjipt.
Nå kan Fleetwood avslutte runden.
Fleetwood Mac. Et nytt stort poeng til Europa.
Mannen har gjort alt riktig i to Ryder Cuper som kaptein.
Dette europeiske laget var så selvsikre,
og de har gjort det de måtte gjøre, nemlig å stilne publikum.
Publikum må være mutet. Det er bokstavelig talt det som skjer nå.
Men mer av dette. Kom igjen, Europa.
-Air Force One. -Air Force One.
-Amerika henter forsterkninger. -Ja.
Vi gjør oss klare til ettermiddagsøkten.
Strålende start for Luke Donald, kapteinen som prøver å skrive historie.
Publikum er større og mer høylytte nå.
USA!
Du følte at USA gjorde sitt beste for å gjøre den første tee-opplevelsen
så høylytt og uutholdelig, og støttende for USAs lag, som mulig.
De ville få oss til å føle at vi var på besøk.
En ny tilskuer er her, USAs president, Donald Trump.
USA!
Når man ser presidenten, øker presset.
En følelse som ikke fins i mange idrettsturneringer.
Det føltes som det ville gi laget ny giv.
Det var det Bradley håper på.
Det er drømmescenarioet for Bryson DeChambeau.
Han skal hilse på presidenten. Han er den første som hilser på ham.
President Trump har på seg golfsko.
Om Team USA ikke skjerper seg, vil kanskje presidenten spille.
Å gå ut med USAs president er noe av det villeste jeg har gjort.
Jeg prøvde å holde meg rolig.
Hvis det noen gang var tid for et comeback, er det nå.
Det føles som om det haster for USA.
Første poeng til USA. J.J. Spaun.
Vi åpnet showet med å snakke om USAs ferskinger.
Så langt har de spilt bra.
Young er neste på par 4-hullet.
Hvert poeng er spesielt,
men jeg får bare én sjanse til å spille min første kamp,
og jeg gjorde mitt beste for å få det til å telle.
Han får kølla i en så fin posisjon.
For et slag.
Young har sjansen til å få sin fjerde birdie i denne matchen.
Han og Justin Thomas leder med fem.
Sleepy Hollows stolthet, Cameron Young.
Ferskingene på ettermiddagen er et friskt pust for USA.
Det begynner å se lovende ut.
For en debut i Ryder Cup. For en selvtillit han viser.
Keegan Bradley tenker kanskje: "Hva gjør jeg med Cam Young i morgen?"
-I hullet! -Gå i!
Og der gir de seg.
Det er seier for Cameron Young og Justin Thomas. 6&5.
Vi spilte så bra,
og vi følte at en slik seier kunne gi de andre en gnist.
De har en bedre ettermiddag enn morgen, men det trengte de.
Griffin på hull sju.
I hullet!
Den er på vei.
Ben Griffin!
For en energi.
For et øyeblikk.
Ben setter putten, og er plutselig med i matchen.
Justin Rose er neste.
Dessverre svarer Europa på hvert gode slag fra USA.
Gjør det!
Justin Rose, rett tilbake til deg. For en respons.
Å senke den etter Ben var sånn: "Vi gir oss ikke. Dette blir ikke lett."
Vi er trent til å forvente at motstanderen setter neste slag,
men kom igjen. Det var mitt øyeblikk.
Roses sjuende Ryder Cup. Han setter fortsatt sånne putter.
Dette er for birdie for uavgjort for Scheffler.
Scottie Scheffler ser ikke ut som seg selv der.
Gode nyheter for Europa. Scottie Scheffler er ikke i form.
Fy søren, han planter den perfekt der.
Kom igjen, Tommy!
Tommy Fleetwood har utlignet.
Plutselig er det som fredag morgen om igjen.
Kom igjen!
Ja!
Tommy Fleetwood kan vinne hullet.
Gå i!
Og den bruker han. Europa leder i den andre kampen.
Europeiske fans er godt representert.
Og høylytte med ledelsen her i Ryder Cup.
Atten.
Det er en fin kamp mot Ben og Bryson.
Justin Rose med en birdieputt for å vinne denne matchen.
Jeg husket litt fra Roma.
Jeg hadde en putt sent på ettermiddagen og klarte å senke den
og dele øyeblikket med laget.
Jeg snudde meg og sa: "For deg, deg og deg."
Jeg ville at Tommy skulle få denne.
Justin Rose senker en til for seier.
Visjonen vi hadde for dagen ble liksom oppsummert
ved å senke den putten på 18,
gi hverandre en klem og vinne.
Det var stort.
Fleetwood avslutter en fantastisk fredag.
Jeg har sett opp til Justin lenge. Jeg har lært av ham.
Det er så kult å se hvordan han spiller.
Europa leder komfortabelt med 5,5 mot 2,5.
Jeg er positivt overrasket over at vi vinner.
Det er alltid målet.
Foursomes er vanskelig å få til.
Det er som et puslespill.
Det er mange ulike biter.
Golfbanen, personlighetsmatcher, statistikk.
Så mye som spiller inn.
Og jeg tror at hvis man bruker nok tid på det,
og hvis det funker, føler man seg ganske smart.
Vi har en stor ledelse etter første dag,
men det er fortsatt mange poeng å spille om,
så vi skal bare fortsette å ri på den bølgen.
Velkommen til dag to av denne Ryder Cupen.
Amerikanerne er i trøbbel.
New York begynner å ligne på Roma.
Vi er klare for kamp.
New York har våknet litt. Publikum er i gang.
-Jeg er spent. Har en god følelse i dag. -DeChambeau!
Xander, dette er for par for uavgjort.
Dette er så viktig.
Og nå Fleetwood med putteren.
-Herregud. -Snur det helt rundt.
UAVGJORT
Europeerne ser veldig sterke ut nå.
Et par blå på tavla allerede.
Rahm står i bunkeren på åttende.
Helt tullete bra.
-Herregud! -Mye mer enn flaks.
-Wow. -Den er til høyre, tror jeg.
Herregud.
En katastrofe.
Ikke starten USA håpet på.
De ligger under med 3,5 mot 8,5.
McIlroy. Mye prat fra publikum, og ikke fine kommentarer.
De er allerede i gang.
Rory taklet det på dag én også.
Alle forventet at fansen kunne være høylytte.
Men plutselig snudde det.
-Fuck deg, Rory! -Rory!
Ikke noe press!
Ta den tiden du trenger, Rory. Du kommer til å knekke.
Fansen fra USA følte nok at de måtte
hjelpe laget sitt på lørdag. Vi lå så langt foran.
Og ja, det var interessant. Det var vilt.
-Teletubby! -Europa er en vits!
Du vil at Ryder Cup skal være annerledes. Du vil ha høy energi.
Men det må ikke gå for langt.
Den bunkeren ser fin ut.
Hold kjeft, for f***!
Rory brukte fem-seks minutter på å slå en putt.
Enkel putt!
Han trekker seg igjen.
Det er én ting å gjøre det vanskelig, men ikke når han skal til å slå.
Ikke bli sint, Shane.
Da de begynte å gjøre det midt i et slag,
og prøvde å distrahere oss mens vi spilte, ble jeg forbanna.
Når du står opp mot dem, blir de stille.
Kom igjen!
Det er en eksplosiv situasjon her nå.
Publikum er utrolig involvert i prosessen.
Noen av videoene som dukket opp, var sjokkerende.
Rory McIlroy og kona hans, Erica, gikk forbi en folkemengde,
og plutselig lander en ølboks ved Ericas hode.
Ja, dette blir den dominerende historien.
I sanntid, og enda mer etterpå.
Det var jeg som filmet dette,
og da jeg la det ut, tenkte jeg det samme som alle andre.
Et angrep fra publikum.
Når man ser det igjen, blir det tydeligere
at ølen kanskje ble slått ut av noens hånd ved et uhell.
Men grunnen til at jeg trodde,
grunnen til at alle trodde det var et angrep,
var fordi det var en ganske truende følelse på banen
som jeg ikke husker å ha sett på en annen golfturnering. Noensinne.
Denne har krysset grensen flere ganger.
Det var mot ånden i Ryder Cup.
Og du kunne se at det påvirket de amerikanske spillerne.
De prøvde å få publikum til å tie.
Ved flere tilfeller
har Justin Thomas prøvd å få publikum til å tie.
Temperaturen og spenningen kan stige når som helst i en Ryder Cup.
I tillegg skapte publikum en spesiell atmosfære,
og spillerne var på en knivsegg hele tiden.
Det var en hendelse der Justin Rose gjorde seg klar til å putte.
Det er min putt.
Ok. Takk.
-Rose sa det var hans putt. -Ja, det var en heftig utveksling.
Justin Rose ba Greg Bodine, Bryson DeChambeaus caddie,
flytte seg unna.
-Kjefter han på Rose? -Det er opphetet.
Golf har rykte for å være en gentlemanssport.
Og det var ikke det på lørdag ettermiddag.
Kom igjen!
Jeg bryr meg ikke om hva folk kaller meg. Jeg er voksen. Jeg tåler det.
Rory og Tommy snakket om å vinne med dyktighet og klasse,
og ja, vi prøvde også på det.
Kom igjen!
Det er deres sak.
Folk kan selv bedømme om de gikk for langt.
Jeg er stolt av at vi klarte å vinne i dag
med det vi måtte gjennom.
Hvis USA skal vinne, må de endre poengtavlen i sin favør.
Det er ikke over. Ikke ta sorgene på forskudd.
-Men det er nesten over. -Nei da.
Dere er bedre på dette på hundre måter. Aldri sett maken.
De var en tungvektsbokser som slo mot oss.
Vi tok imot og slo hardere tilbake.
SØNDAG 07:03
Det eneste positive vi kan si om lørdagen i Ryder Cup
er at den er over. Det er alt.
Når du aksepterer denne rollen,
vet du hva det innebærer.
Jeg var på bakrommet med kapteinene og stirret på poengsummen.
Det var trist å se på den.
Men jeg måtte gå og snakke med laget.
Jeg måtte virkelig ta meg sammen.
Jeg minnet dem på hvor kult det ville vært
å fortelle 16-åringen i deg at du skulle spille for landet ditt
på Bethpage Black.
Hvor langt alle i dette rommet har kommet for å nå hit,
for å få denne muligheten.
Og de sa: "Vi skal vinne dette."
Jeg så at de mente det.
Og jeg tenkte: "Hvem vet?"
På søndag var alt litt anspent. Alt var forsterket.
Du tenker: "Dette går bra."
Men det er alltid en følelse av at alt kan skje.
Vi snakket om å fokusere på poenget vårt.
"La oss prøve å vinne med rekordmargin." Det er drømmen.
Det var ikke så bra? La oss håpe jeg kan gjøre det bedre.
Søren heller.
Vi er i en veldig sterk posisjon, men vi kan ikke miste fokus.
Vi må gå ut der og prøve å vinne økten.
Vi vekket bjørnen. Vi forventer at de angriper.
SØNDAG
Det har vært comebacks på siste dag i Ryder Cup,
men hvis USA skal vinne Ryder Cup på Bethpage,
vil det være det mest monumentale i historien.
USA!
Kom igjen! USA!
Vi vil snu dette, MJ.
-Absolutt. -Ja.
Endring i siste liten. Viktor Hovland er ute med en nakkeskade,
så Harris English spiller ikke, og et halvt poeng går til begge lag.
Hvis en spiller trekker seg i Ryder Cup,
får hvert lag et halvt poeng som om kampen var delt,
og dagen begynner.
Så plutselig er det 12-5 til europeerne på søndag.
Bare to poeng unna,
og Keegan Bradley lurer på hvordan det skal gå i dag.
Den følelsen er forferdelig. Det er ingenting du kan gjøre.
Jeg visste ikke om dette.
99,9 % av kapteinene har aldri måttet håndtere dette.
USA er ikke fornøyde, men sånn er reglene.
Nå trenger europeerne bare to poeng på tolv singlematcher for å beholde cupen.
Amerikanerne er uten en av sine beste spillere, Harris English.
Harris English håndterte dette med stor verdighet.
Jeg vet ikke hva det heter.
Han sier han ikke vil gjøre dette til noe personlig,
han vil gjøre det rette for laget.
Jeg vet hvor mye dette betyr for dem, og hvor hardt de prøver.
De vil ingenting annet enn å vinne for Harris English.
Europeerne er bare to poeng unna å beholde Ryder Cup
og skrive historie på amerikansk jord.
For å komme tilbake, trenger USA 9,5 poeng.
De må dominere hver eneste kamp, og det er ikke rom for feil.
Og jeg tror vi alle holder pusten.
Dette er match nummer én
mellom det europeiske laget, representert av Justin Rose…
…mot USAs lag, representert av Cameron Young!
Å få lede laget ut på søndag er
en utrolig ære.
Å gå ut som nummer én er definitivt et statement.
Jeg spilte bra,
og søndagene mine i løpet av sesongen har vært sterke.
Det er en stor ære å gå ut først.
Jeg vet at Justin Rose har en av de beste statistikkene i Ryder Cup,
og jeg vet at jeg må spille veldig bra for å ha en sjanse.
Cameron Young spilte ikke første runde. Nå er han førstemann ut i singel.
Vi måtte få med Cameron Young.
Han spilte eksepsjonell golf. Sannsynligvis den beste på laget.
I hullet!
Ser bra ut.
Det var akkurat det de trengte. Cam Young, New York-innfødt.
Amerikanerne leder tidlig.
Så langt har Europa vært nådeløse.
Bryson slår til.
-Han liker den. -Han jager den.
Beste drive så langt denne uka.
Brysons beste.
Bradley sender ham ned bakken med enda mer adrenalin.
Young for birdie på hull seks.
I hullet!
Det er hans tredje birdie på de første seks hullene.
Vi går til Justin Thomas på 6.
Rett utenfor fairwayen.
Der, ja!
Vår første deuce fra fairwayen.
Nyt det, Justin Thomas.
Din side har ikke hørt noe sånt hele uka.
USA!
Til det sjuende.
Parputt. Bryson må sette den.
Leder med fem etter sju hull. Utrolig.
Hvis Bryson taper tidlig og bare har spilt i to timer,
kan det fort være over.
Ben Griffin er klar.
Trenger et lite mirakel i dag.
Jeg fikk en god start.
Tok med mye av energien fra lørdag inn i søndagsrunden.
Ben Griffin, en sjanse til å vinne hullet, og gjør det.
Keegan sa:
"Ikke se på hva andre gjør, fokuser på din match."
Men jeg ville se hva de andre gjorde.
Bryson. Han må sette den, er fire under.
Det må starte et sted.
Skal det bli et comeback, kan det være der.
USA!
McIlroy har trukket seg et par ganger.
Hver gang de har ropt, har han svart,
og vanligvis har det vært positivt.
Ikke et godt slag.
Må holde hodet kaldt,
for det er det verste slaget du noensinne vil se fra Rory McIlroy.
Vi går til 14 der Justin Rose putter for birdie.
Skikkelig tøft av Justin Rose, ikke sant?
For en god match.
Justin Thomas har slått tilbake og tatt et blått av tavla.
Keegan Bradley så det.
Vi var der ute og jobbet på, og vi så noen putter gå ned.
Vi så feiring fra gutta, og det var kult.
J.J. Spaun.
For å vinne hullet. Lå to under etter tre hull. Nå leder han.
Jeg må fortsette å presse.
Jeg husker avslutningen min i U.S. Open. Klarte jeg det der, klarer jeg det her.
J.J. Spaun fortsetter å spille bra etter gårsdagens sterke avslutning.
Dette er Ben Griffin for en birdie.
Han og Højgaard ligger likt. Griffin fra langt unna.
Som tredje siste gruppa hadde jeg seks-sju matcher foran meg.
Jeg kunne høre all energien.
Vi kommer ikke til å klare dette.
Jeg gjør mitt for å vinne matchen. Det er alt jeg kan kontrollere.
Men jeg tenkte: "Det ville vært sprøtt om det skjer."
Dette er DeChambeau for å vinne hullet mot Fitzpatrick.
Det ser ut som vi kan ta en Ryder Cup, folkens.
USA!
Slik banen var satt opp, ingen rough, myke greener,
er det vanskelig å ta ledelsen.
Det så vi i singelmatchene. Mange av matchene gikk 18 hull.
Justin Rose er likt med Cameron Young. Dette for en birdie til.
Den var aldri på linje.
Det var sjokkerende at han bommet. Vanskelig å tro at jeg fikk sjansen.
Young får sjansen
til å slå en av Europas beste gjennom tidene og vinne kampen.
Du har to forskjellige ting i hodet.
På den ene siden: Hvordan skal jeg sette denne putten?
På den andre siden tenker jeg:
Jeg kan slå Justin Rose på 18. i en Ryder Cup i New York.
Og Cameron Young har kommet i mål.
Det har gitt hele USA-laget håp.
I hullet!
Tilbake på hull 18, høyre rough for Thomas.
Justin Thomas!
Det er fortsatt usannsynlig, men USA prøver å få til
det største siste-dags-comebacket i Ryder Cup-historien.
Dette er en viktig putt for Fitzpatrick fra to meter for par for å dele hullet
og beholde ledelsen.
Og DeChambeau har tatt ham igjen med ett hull igjen.
Han ser ut som han kan løfte et hus.
På 18.
Fleetwood har gitt JT en sjanse til å vinne.
I hullet!
To viktige birdieputter av amerikanerne på det 18. hullet.
Kanskje det umulige begynner å bli mulig.
På hull 15 vant Xander Schauffele 4&3.
Han slår Rahm.
Plutselig slår amerikanerne Europas beste.
Uansett hvordan det går herfra,
tror jeg Keegan vil være fornøyd med det som skjedde i dag.
-Kom igjen! -Kom igjen!
Kom igjen, baby!
Vi hørte amerikanske heiarop konstant.
Jeg tenkte: "De føler det. Fortsett å legge press på dem."
-Russell Henley setter putter. -Og han leder med to.
På de siste ni hullene tapte jeg 13 og 14, og jeg tenkte:
"Dette kan bli den største katastrofen noensinne."
Plutselig føltes det som om vi løp i nedoverbakke.
Det utenkelige begynner å snike seg inn i tankene.
På 17., Scheffler for å beholde ledelsen.
Scheffler, uten seier så langt,
håper han endelig får en seier på søndag.
I hullet!
J.J. Spaun setter den. Det har blitt smittsomt for USA.
Det har snudd nå. Amerikanerne setter alle viktige putter.
Da så jeg på tavla og så mye rødt. Jeg tenkte: "Nå skjer det."
Og så i utkanten på 17.
må Cantlay klare det for å fortsette med Åberg.
Ikke denne gangen for Patty Ice.
Europa er på randen.
Pokalen står på spill.
Hvis Bryson DeChambeau bommer, beholder Europa cupen.
Men DeChambeau holder Europa unna litt lenger.
Flott innsats av Bryson. Han lå fem under etter de første sju.
Han klarte å få et halvt poeng mot Fitzpatrick.
Det betyr at Europa er et halvt poeng fra å beholde cupen,
med 13,5 mot 8,5.
Fikk et halvt poeng fra Fitz. Ok, det er halvparten.
Du ser på resultattavlene. Hver kamp er jevn.
Shane Lowry på 15…
…to under mot Russell Henley.
Å, for et slag.
For en treer fra Lowry.
Halverer forspranget.
Og vi går til 18.
Verdenseneren slår nummer to i verden.
Scottie Scheffler vinner med ett hull.
USA må fortsatt vinne alle de gjenværende kampene.
Her på 17.
trenger J.J. Spaun bare to putter for å vinne mot Sepp Straka.
Det holder for J.J. Spaun.
Kom igjen!
Vi ser mer av ham i Ryder Cuper.
JT, Cam og Pat sto på greenen og så på kampen min,
og alle stormet greenen som om jeg hadde scoret en touchdown.
Det var en følelse jeg aldri har hatt i golf.
USA klamrer seg til håpet.
De må ta hele poenget i alle fire kampene.
Europa kan beholde cupen hvis Lowry vinner dette hullet.
-Shane Lowry! -Ja.
På vei til 18. sa jeg:
"Jeg kan gjøre noe av det kuleste i livet."
Det sa jeg til ham.
Jeg tror det at jeg sa det og var klar over situasjonen,
hjalp meg veldig.
Når du er nervøs og i slike situasjoner, må du få det ut. Jeg må snakke om det.
Russell slår først.
USA må vinne alt.
De har ikke råd til én delt kamp.
-Vi har den. -Vi må.
Det er utrolig. De har gitt seg selv en sjanse.
For å vinne hele poenget.
I hullet!
Henley åpner døra, og Lowry prøver å hoppe inn.
Lowry for å utligne kampen.
Det er sprøtt hva som går gjennom hodet.
Det er bare én Shane Lowry!
Publikum på 18. hull står tett inntil greenen.
De amerikanske spillerne og konene hopper rundt omkring.
USA!
Sjansen for Lowry. Dette er ditt øyeblikk.
Nå skjer det.
For å beholde cupen for Europa med ett slag med putteren.
Jeg tror ikke jeg vil føle så mye press igjen.
Og Shane Lowry har gjort det!
Europa står for en av de største overraskelsene på amerikansk jord.
Vi klarte det.
Det er det som teller, 14,5. Dere klarte det.
Shane Lowry, du ser vantro ut. Fortell oss alt.
Jeg har vært så heldig å oppleve fantastiske ting i golf.
Det var de tøffeste timene i hele mitt liv.
Jeg…
Jeg kan ikke tro at putten gikk inn. Jeg tenkte: "Nå skjer det."
Ryder Cup betyr alt for meg.
-Partner! -Partner!
For et beist du er!
Det var ikke glede, men lettelse. Hele feiringen var ren lettelse.
Jeg mener at Ryder Cup betyr alt.
Jeg setter pris på deg, bror.
Det var ikke det samme, men…
Sånt skjer. Det går ikke alltid veien.
Jeg er takknemlig for å ha fått delta i Ryder Cup.
Det er kult å ha vært en del av laget og sett kampviljen
og lidenskapen fra hver spiller.
Jeg er så stolt av deg.
Vi skulle egentlig ikke gjøre dette, men jeg rømte bort fra laget litt
og fant familieområdet
og bare sto der
i kanskje 20 minutter
med familien min, Danas far, og bare tok alt inn.
Det er ganske kult.
Jeg gratulerte Luke og sa hvor utrolig det var
å se laget hans spille på et så høyt nivå.
Jeg mener at Luke er tidenes beste europeiske Ryder Cup-kaptein.
I idrett er det noen ganger mandagsmorgen-quarterbacking.
Er det noe du ville gjort annerledes?
Jeg vet ikke. De spilte bedre. De fortjente det. For et lag.
Jeg kommer aldri over dette. Det kommer aldri til å skje.
Du får sparken i morgen
Jeg er veldig følelsesmessig sliten.
Du får sparken i morgen
Jeg prøver å legge det bak meg, men det er umulig.
Jeg har innsett
at jeg må finne en måte å leve med dette på.
Bra jobba, Keegan!
Luke, det er kun du og Tony Jacklin
som har vunnet Ryder Cup både hjemme og borte.
Hva betyr denne seieren for deg og laget?
Det må være de mest stressende tolv timene i mitt liv.
Jeg vil hylle amerikanerne, og Keegan og hans kapteinskap.
Men dette betyr mye, selvfølgelig, for meg og laget.
Jeg er så stolt av dem og det de har vært gjennom.
De vil bli snakket om i generasjoner som noen som går inn i historien.
Ta av skoene hvis du vant cupen Ta av skoene
En fantastisk følelse.
Det var veldig spennende i dag,
men gutta kjempet videre, og det var fantastisk.
Jeg er så glad på alles vegne.
Ta av skoene hvis du vant cupen
To år til!
Ja, vi tapte. Det var tøft, men vi ga ikke opp.
Vi lot ikke alt falle sammen. Vi gikk ut på søndag og kjempet.
Vi kjempet for landet, for Keegan, for hverandre, og det så man.
Jeg tror vi skapte et nytt bånd i løpet av uka.
Det var så kult å bli akseptert i denne guttegjengen
og bli behandlet som en av dem. Det har vært et høydepunkt for meg.
Det var en utrolig uke.
Jeg vil gjerne hoppe to år frem i tid og prøve å slå det samme laget igjen.
Jeg vil alltid være takknemlig for denne gruppen. Det er rart å ha…
…så gode følelser for noe som endte så forferdelig.
Men så tenker jeg på alle øyeblikkene jeg hadde med gutta.
Alle stundene vi hadde i forkant, og middagene vi hadde.
Jeg vil gjerne vinne én Ryder Cup før jeg er ferdig.
Keegan kunne ikke vært en bedre kaptein. Han gjorde alt med så mye lidenskap.
Alle gutta sa at de hadde hatt en utrolig flott opplevelse.
Det er synd at vi ikke vant for ham.
Jeg håper folk husker denne Ryder Cupen for innsatsen på søndag.
Keegan har vært flott. Han har vært der for oss.
Han inspirerte oss og han har vært lederen.
Keegan er fanta… Han gjorde en kjempejobb.
Jeg vet det var vanskelig for ham, men han taklet det utrolig bra.
Perfekt kaptein.
Jeg kunne ikke bedt om mer.
Jeg vil gjerne spille for ham igjen.
Denne seieren betyr mye for Team Europa.
Vi forsto hvor stor prestasjonen var.
Det var nesten litt surrealistisk at vi hadde klart det.
Å feire som et lag er helt spesielt.
Ja!
For meg personlig var det sånn: Jeg vil at denne dagen skal vare.
Europas seier over amerikanerne er historisk.
Deres første borteseier på over ti år,
og bare andre gang i historien at en kaptein har vunnet to ganger.
Det er nesten uvirkelig
når noen kaller deg tidenes beste Ryder Cup-kaptein.
Jeg fant mitt kall på en måte.
Jeg får mye ros som kaptein,
men jeg er heldig som er en liten del av et mye større støtteapparat
som bryr seg om hva Ryder Cup representerer.
Det har vært en velsignelse, og min jobb er å fortsette
å lære spillerne om historien og leksjonene,
og få dem til å føle at de spiller for mer enn seg selv.
Ville du gjort det igjen?
Tekst: Anette Aardal